CELEX: 32006R0479
Language: fi
Date: 2006-03-23 00:00:00
Title: Komission asetus (EY) N:o 479/2006, annettu  23 päivänä maaliskuuta 2006 , hivenaineiden ryhmään kuuluvien eräiden lisäaineiden hyväksymisestä   (ETA:n kannalta merkityksellinen teksti)

24.3.2006   
            
            
               FI
            
            
               Euroopan unionin virallinen lehti
            
            
               L 86/4
            
         
      KOMISSION ASETUS (EY) N:o 479/2006,
   annettu 23 päivänä maaliskuuta 2006,
   hivenaineiden ryhmään kuuluvien eräiden lisäaineiden hyväksymisestä
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 d artiklan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään lisäaineiden hyväksymisestä käytettäviksi eläinten rehussa.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Tämän asetuksen liitteessä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi nämä hakemukset käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               Hakija pyysi hyväksyntää synteettiseen glysiiniin kelatoidulle raudalle, mangaanille, kuparille ja sinkille. Kelatoitujen muotojen käyttö voi auttaa ratkaisemaan joitakin imeytymisongelmia, joita esiintyy muiden muotojen käytön yhteydessä. Samankaltainen, soijaproteiinista peräisin oleviin aminohappoihin pohjautuva tuote on jo hyväksytty. Tässä hyväksymistä koskevassa hakemuksessa hivenaineet on kuitenkin kelatoitu synteettiseen glysiiniin, ja sen vuoksi tarvitaan erillinen hyväksyntä.
            
         
               (6)
            
            
               Hakija esitti asiakirja-aineiston, jossa perustellaan synteettiseen glysiiniin kelatoidun raudan, mangaanin, kuparin ja sinkin käyttöä rehussa.
            
         
               (7)
            
            
               Komissio pyysi Euroopan elintarviketurvallisuusviranomaista (jäljempänä ’viranomainen’) arvioimaan hyväksymistä koskevan hakemuksen tueksi esitetyt olennaiset tiedot. Pyynnön johdosta viranomainen antoi 29 päivänä marraskuuta 2005 lausunnon synteettiseen glysiiniin kelatoidun raudan, mangaanin, kuparin ja sinkin käytöstä rehussa.
            
         
               (8)
            
            
               Viranomaisen lausunto osoittaa, että direktiivin 70/524/ETY 3 a artiklassa säädetyt edellytykset täyttyvät. Sen vuoksi synteettiseen glysiiniin kelatoidun raudan, mangaanin, kuparin ja sinkin käyttö olisi hyväksyttävä.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään liitteen mukaisesti ryhmään ”hivenaineyhdisteet” kuuluvien valmisteiden käyttö lisäaineena eläinten ruokinnassa ilman aikarajoitusta kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 270, 14.12.1970, s. 1. Direktiivi sellaisena kuin se on viimeksi muutettuna komission asetuksella (EY) N:o 1800/2004 (EUVL L 317, 16.10.2004, s. 37).
   
      (2)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      LIITE
      
                  EY-numero
               
               
                  Alkuaine
               
               
                  Lisäaine
               
               
                  Kemiallinen kaava, kuvaus
               
               
                  Alkuaineen enimmäispitoisuus mg/kg täysrehua
               
               
                  Muut säännökset
               
               
                  Hyväksynnän voimassaolo päättyy
               
            
                  E4
               
               
                  Kupari – Cu
               
               
                  Glysiinin kuparikelaattihydraatti
               
               
                  Cu (x)1-3 . nH2O
                  (x = synteettisen glysiinin anioni)
               
               
                  Siat
                  
                              —
                           
                           
                              enintään 12 viikon ikäiset porsaat: 170 (yhteensä)
                           
                        
                              —
                           
                           
                              muut siat: 25 (yhteensä)
                           
                        Naudat
                  
                              1.
                           
                           
                              naudat, jotka eivät ole alkaneet märehtiä:
                              
                                          —
                                       
                                       
                                          maidonkorvikkeet 15 (yhteensä)
                                       
                                    
                                          —
                                       
                                       
                                          muut täysrehut: 15 (yhteensä)
                                       
                                    
                        
                              2.
                           
                           
                              muut naudat: 35 (yhteensä)
                           
                        Lampaat: 15 (yhteensä)
                  Kalat: 25 (yhteensä)
                  Äyriäiset: 50 (yhteensä)
                  Muut lajit: 25 (yhteensä)
               
               
                  Pakkausmerkintöihin ja mukana seuraaviin asiakirjoihin on liitettävä seuraavat ilmoitukset:
                  
                              —
                           
                           
                              Lampaiden osalta:
                              Jos kuparin pitoisuus rehussa ylittää 10 mg/kg: ”Tämän rehun kuparimäärä saattaa tietyillä lammaslajeilla aiheuttaa myrkytyksen”.
                           
                        
                              —
                           
                           
                              Märehtimään alkaneiden nautojen osalta:
                              Jos kuparin pitoisuus rehussa on alle 20 mg/kg: ”Tämän rehun kuparimäärä saattaa aiheuttaa kuparin puutosta karjalla, joka laiduntaa runsaasti molybdeeniä tai rikkiä sisältävillä niityillä”.
                           
                        
               
                  Ei määräaikaa
               
            
                  E5
               
               
                  Mangaani – Mn
               
               
                  Glysiinin mangaanikelaattihydraatti
               
               
                  Mn (x)1-3 . nH2O
                  (x = synteettisen glysiinin anioni)
               
               
                  Kalat: 100 (yhteensä)
                  Muut lajit: 150 (yhteensä)
               
               
                   
               
               
                  Ei määräaikaa
               
            
                  E6
               
               
                  Sinkki – Zn
               
               
                  Glysiinin sinkkikelaattihydraatti
               
               
                  Zn (x)1-3 . nH2O
                  (x = synteettisen glysiinin anioni)
               
               
                  Lemmikkieläimet: 250 (yhteensä)
                  Kalat: 200 (yhteensä)
                  Maidonkorvikkeet: 200 (yhteensä)
                  Muut lajit: 150 (yhteensä)
               
               
                   
               
               
                  Ei määräaikaa
               
            
         
      
                  Nro (tai EY-nro)
               
               
                  Alkuaine
               
               
                  Lisäaine
               
               
                  Kemiallinen kaava, kuvaus
               
               
                  Alkuaineen enimmäispitoisuus mg/kg täysrehua tai mg/päivä
               
               
                  Muut säännökset
               
               
                  Hyväksynnän voimassaolo päättyy
               
            
                  E1
               
               
                  Rauta – Fe
               
               
                  Glysiinin rautakelaattihydraatti
               
               
                  Fe(x)1-3 . nH2O
                  (x = synteettisen glysiinin anioni)
               
               
                  Lampaat: 500 (yhteensä) mg/kg täysrehua
                  Lemmikkieläimet: 1 250 (yhteensä) mg/kg täysrehua
                  Siat:
                  
                              —
                           
                           
                              porsaat viikkoa ennen vieroittamista saakka: 250 mg/päivä
                           
                        
                              —
                           
                           
                              muut siat: 750 (yhteensä) mg/kg täysrehua
                           
                        Muut lajit: 750 (yhteensä) mg/kg täysrehua
               
               
                   
               
               
                  Ei määräaikaa